
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei Guvernului nr.42/2001 privind aprobarea preluării de către Ministerul Lucrărilor Publice, Transporturilor şi Locuinţei a drepturilor şi obligaţiilor, inclusiv a obligaţiei de plată a cotizaţiei anuale, ce decurg din calitatea de membru al Organizaţiei interguvernamentale pentru transporturile internaţionale feroviare (OTIF), constituită în conformitate cu prevederile Convenţiei cu privire la transporturile internaţionale feroviare (COTIF), transmis Comisiei pentru industrii şi servicii pentru dezbatere şi avizare în fond, cu adresa nr.535 din 27 septembrie 2001.



La întocmirea raportului s-a ţinut seama de avizele transmise de:

· Consiliul Legislativ;

· Comisia pentru buget, finanţe şi bănci;

· Comisia juridică, de disciplină şi imunităţi.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru aprobarea Ordonanţei Guvernului nr.42/2001 privind aprobarea preluării de către Ministerul Lucrărilor Publice, Transporturilor şi Locuinţei a drepturilor şi obligaţiilor, inclusiv a obligaţiei de plată a cotizaţiei anuale, ce decurg din calitatea de membru al Organizaţiei interguvernamentale pentru transporturile internaţionale feroviare (OTIF), constituită în conformitate cu prevederile Convenţiei 

cu privire la transporturile internaţionale feroviare (COTIF)



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.42/2001 privind aprobarea preluării de către Ministerul Lucrărilor Publice, Transporturilor şi Locuinţei a drepturilor şi obligaţiilor, inclusiv a obligaţiei de plată a cotizaţiei anuale, ce decurg din calitatea de membru al Organizaţiei interguvernamentale pentru transporturile internaţionale feroviare (OTIF), constituită în conformitate cu prevederile Convenţiei cu privire la transporturile internaţionale feroviare (COTIF), trimis cu adresa nr.535 din 27 septembrie 2001.



Proiectul de lege a fost adoptat de Senat în forma prezentată de Guvern, în şedinţa din 20 septembrie 2001.

Proiectul de lege are drept scop punerea de acord a reglementărilor naţionale cu privire la transportul pe căile ferate cu prevederile Protocolului din 3 iunie 1999 privind modificarea Convenţiei cu privire la transporturile internaţionale feroviare (COTIF), prin care se prevede ca transporturilor feroviare de mărfuri şi călători, să fie efectuate de către întreprinderi care au statut exclusiv de operator feroviar şi ca urmare drepturile şi obligaţiile care decurg din calitatea de membru al Organizaţiei interguvernamentale pentru transporturile internaţionale feroviare, au fost preluate de către Ministerul Lucrărilor Publice, Transporturilor şi Locuinţei - autoritatea de stat în domeniul transporturilor.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 9 octombrie 2001 şi a hotărât, cu majoritate de voturi, avizarea favorabilă a proiectului de lege, în forma adoptată de Senat, cu eliminarea din articolul unic de aprobare a ordonanţei a prevederii privind abilitarea Guvernului de a emite ordonanţe.


În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Daniel Bădina

